CELEX: 32010R0494
Language: ro
Date: 2010-05-25 00:00:00
Title: Regulamentul (UE) nr. 494/2010 al Comisiei din 25 mai 2010 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun

8.6.2010   
            
            
               RO
            
            
               Jurnalul Oficial al Uniunii Europene
            
            
               L 140/19
            
         REGULAMENTUL (UE) NR. 494/2010 AL COMISIEI
   din 25 mai 2010
   de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (d),
   întrucât:
   
               (1)
            
            
               La 15 decembrie 2009, Uniunea Europeană a parafat Acordul de la Geneva privind comerțul cu banane între Uniunea Europeană și Brazilia, Columbia, Costa Rica, Ecuador, Guatemala, Honduras, Mexic, Nicaragua, Panama, Peru și Venezuela referitor la structura și funcționarea regimului comercial al Uniunii referitor la bananele de la codul NC 0803 00 19 (denumit în continuare „acordul”). Acordul stabilește condițiile de soluționare definitivă a litigiilor în curs și a plângerilor depuse la OMC în ceea ce privește regimul de import al bananelor în Uniune.
            
         
               (2)
            
            
               În conformitate cu punctul 3 litera (a) din acord, Uniunea trebuie să reducă treptat taxele sale vamale pe banane de la 176 EUR/1 000 kg/net la 114 EUR/1 000 kg/net.
            
         
               (3)
            
            
               În așteptarea intrării în vigoare a acordului și în conformitate cu punctul 8 litera (b) din acesta, respectivele reduceri ale taxelor vamale trebuie aplicate în mod provizoriu și retroactiv de la data semnării acordului, cu condiția ca celelalte părți la acord să își respecte obligațiile ce le revin.
            
         
               (4)
            
            
               Consiliul a adoptat, la 10 mai 2010, decizia privind semnarea și aplicarea provizorie a acordului.
            
         
               (5)
            
            
               Prin urmare, este necesar să se implementeze prima reducere a taxelor vamale prevăzută în acord, care constă într-o reducere a ratei taxelor vamale la 148 EUR/1 000 kg/net, și să se prevadă că această rată se aplică retroactiv de la 15 decembrie 2009 până la 31 decembrie 2010.
            
         
               (6)
            
            
               Anexa I la Regulamentul (CEE) nr. 2658/87, astfel cum a fost modificată prin Regulamentul (CE) nr. 1031/2008 al Comisiei (2) și Regulamentul (CE) nr. 948/2009 al Comisiei (3) trebuie modificată în consecință în urma semnării acordului.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   În anexa I la Regulamentul (CEE) nr. 2658/87, astfel cum a fost modificată prin Regulamentul (CE) nr. 1031/2008, la rândul corespunzând codului NC 0803 00 19„Banane, altele decât cele din specia Musa paradisiaca (plantains), proaspete”, textul din coloana 3 (Rata dreptului convențional) se înlocuiește cu următorul text: „148 €/1 000 kg/net”.
   Articolul 2
   În anexa I la Regulamentul (CEE) nr. 2658/87, astfel cum a fost modificată prin Regulamentul (CE) nr. 948/2009, la rândul corespunzând codului NC 0803 00 19„Banane, altele decât cele din specia Musa paradisiaca (plantains), proaspete”, textul din coloana 3 (Rata dreptului convențional) se înlocuiește cu următorul text: „148 €/1 000 kg/net”.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Articolul 1 se aplică de la 15 decembrie 2009.
   Articolul 2 se aplică de la 1 ianuarie 2010.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 mai 2010.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 291, 31.10.2008, p. 1.
   
      (3)  JO L 287, 31.10.2009, p. 1.